b'\n_START_ARTICLE_\nOstoskanava\n_START_PARAGRAPH_\nOstoskanavat ovat mainosrahoitteisilla televisiokanavilla n\xc3\xa4kyvi\xc3\xa4 ohjelmia, joissa markkinoidaan erilaisia tuotteita. Kyseiset tuotteet ovat uusia Suomen markkinoilla, ja ovat alun perin yleens\xc3\xa4 Yhdysvalloista, mutta my\xc3\xb6s suomalaisia tuotteita on markkinoitu, kuten Aromipes\xc3\xa4._NEWLINE_Suomessa Kolmoskanava alkoi l\xc3\xa4hett\xc3\xa4\xc3\xa4 Ostoskanava-ohjelmaa 7. syyskuuta 1992. Ohjelma on jatkunut MTV3-kanavalla vuodesta 1993 alkaen. Nyky\xc3\xa4\xc3\xa4n MTV3, Sub ja Ava esitt\xc3\xa4v\xc3\xa4t ohjelmaa nimell\xc3\xa4 Ostoskanava Tvins.com. My\xc3\xb6s TV5, Kutonen ja Frii esitt\xc3\xa4v\xc3\xa4t ohjelmaa nimell\xc3\xa4 TV Shop. Samaa konseptia noudattava ohjelma oli aikaisemmin my\xc3\xb6s Nelosen, Jimin, Livin ja Nelonen Plussan ohjelmistossa nimell\xc3\xa4 Ostosruutu.'